Nyeste Skilderie af Kiøbenhavn, 1822-11-02
Blandede Efteretninger. Udtog af Lord Erskines Brev til Lord Liverpool. (Fortsættelse; see forr. No.) Spørgsmaalet om at handle eller ikke handle, vedbliver Forf., beroer altsaa ligefrem paa os; det opfordrer lydeligen og kraftigen Deres Lordship, som det første politiske Medlem af Cabinettet, til umiddelbar Bestemmelse. Er De beredt til at tillade Vedblivelsen af en saa rædsom Tingenes Tilstand, med Midler i Deres Hænder til at afvende den. - Men førend jeg gaaer over til de aabenbare Fordele, der vilde flyde af Grækernes Uafhængighed, dersom den blev grundet ved vor Bistand, og den Lethed, hvormed den kunde opnaaes, er der endnu et Slags af deres Lidelser, som ikke kan andet end dybt røre os, Lidelser, uadskillelige fra deres nuværende Tilstand, og som ikke kunne opvække hos os andet, end de ængstelige Ønsker for deres Befrielse - jeg mener de udmærkede Umenneskeligheder, der ledsage Slave systemet midt i denne grumme Krig, og, ligesom jeg, i Henseende til Gjenstandens religiøse Synspunkt, paastaaer, at alle vore Bestræbelser for Evangeliets Udbredelse ere blot en Draabe i Occanet, naar man sammenligner dem med det Lys, som slukkes ved Tyrkernes skuffende Herredømme, saaledes paastaaer jeg ogsaa, at Neger-Slavehandelen var intet i Elendighedens og Skjændsolens Vægtskaal mod de Rædsler, som under denne blodige Kamp for stedse maa vedvare. Forf. viser derpaa med megen Veltalenhed, at de ulykkelige Negeres Lidelser er intet i Sammenligning med dem, som aabenbart maa fristes hver Dag i Østen. De ere saa meget skrækkeligere, som de ramme Familier i det cultiverede Liv. Saadanne Optrin, som her, indtraf aldrig i den africanske Slavehandel, hvor afskyelig den end var. Slavehandelens Ophævelse kan ei siges at være fuldstændig, ikke allene saalænge saadanne uhyre Trældomsmisbrug herske, men og saalænge nogen Handel med nogensomhelst menneskelig Skabning, taales og existerer. "Naar den træffes blandt Vilde, kunne vi ikke gjøre mere end civilisere dem, hvilket vi allevegne have stræbt at gjøre, men naar den opmuntres eller offentligen taales af nogen civiliseret Nation, saa bør, om jeg end ikke vil paastaae, at det er en Grund til Krig, alle saadanne Nationer forkastes som vore Bundsforvandte." Engelland har ikke allene afskaffet Slavehandelen i Henseende til sine egne Undersaatter, men ogsaa, i Forening med andre Nationer, stræbt at afskaffe den i hele Verden, og Lord Lansdown har ganske nyligen, i en Addresse til Kongen, ei allene ønsket at træffe i dette Øiemed mindelige Overeenskomster med venskabelige Magter, men endog foreslaaet, med fælles Samtykke af de Regjeringer, der have opgivet den, at tvinge enhver anden, der vilde tillade eller understøtte dens Vedblivelse. Dersom den udødelige For stod op fra de Døde, vilde han tordne løs mod dem, der sove i en saadan Sag. Forf. kommer nu til Hovedgjenstanden for sin Skrivelse: Grækernes Befrielse, og beraaber sig paa, hvad han allerede har anført, at han antager som afgjort, at Grækerne ikke kunne mere bringes til Underkastelse eller til nogetsomhelst Slags fredelige Forhold med Porten, under nogen muelig Forening, som ved Magt eller Overeenskomst kunde tilveiebringes; og derfra opstaaer den eneste Egenhed, Vanskelighed vil Forf. ikke kalde den, i Tingen. (Fortsættes.)